Свята-Фёдараўскі сабор (Пінск)

Свята-Фёдараўскі сабор — праваслаўны сабор у Пінску на вул. Паркавай у гонар заступніка горада Феадора Тырана. Узвядзенне сабора, пабудаванага ў руска-візантыйскім стылі па праекце архітэктара Л. В. Макарэвіча, было завершана ў 2001 годзе. Храм быў асвячоны Патрыярхам Маскоўскім і ўсяе Русі Алексіем II. Фасады сабора падзелены на тры арачныя праслы, упрыгожаных толькі вузкімі вокнамі. Над хвалямі закамар узвышаюцца пяць купалаў. Вышыня сабора складае 33 м. Побач з храмам размешчана саборная званіца вышынёй 55 м, якая ўтрымлівае 12 званоў, адлітых на Варонежскім звоналіцейным заводзе Анісімава. Аўтар вітражэй — пінскі мастак Фёдар Філіпавіч Лаўроў Літаратура Праваслаўныя храмы на Беларусі : энцыклапедычны даведнік / А. М. Кулагін. — Мінск, 2001. Праваслаўныя храмы Беларусі : энцыклапедычны даведнік / А. М. Кулагін. — Мінск, 2007. Спасылкі На Вікісховішчы ёсць медыяфайлы па тэме Свята-Фёдараўскі сабор (Пінск) Свята-Фёдараўскі сабор (Пінск) на сайце Праваслаўная архітэктура Беларусі (бел.) Свята-Фёдараўскі сабор (Пінск) на сайце Глобус Беларусі (руск.) Апісанне храма Архівавана 7 студзеня 2014. на сайце Пінскага брацтва